Document ID: /roh_data/filtered/Bilingualer_Corpus_interleaved-it-rm.jsonl.gz/1657

This is a text translated from Italian to Rumantsch Grischun.
Il Cantone crea alloggi collettivi supplementari per richiedenti l'asilo

In considerazione del numero di domande d'asilo presentate, rimasto elevato anche quest'anno, il Governo ha adottato ulteriori provvedimenti volti al collocamento di candidati all'asilo. A questo scopo il Cantone ha acquistato un immobile a Unterrealta, Comune di Cazis. Inoltre, ha acquisito in locazione un immobile a Davos Laret, che in un primo tempo dovrà fungere solo da riserva e che a medio termine servirà a sostituire l'alloggio "Schiabach" nel centro di Davos.

Il numero di nuove domande d'asilo rimane alto. Al Cantone viene assegnato ogni anno il compito di fornire alloggio e assistenza a 450 – 500 persone. A seguito della situazione economica e del calo delle possibilità d'impiego, è inoltre possibile collocare un minor numero di richiedenti l'asilo sul mercato del lavoro per renderli in tal modo economicamente indipendenti. Cresce di conseguenza il bisogno di alloggi supplementari. Per collocare queste persone, il Cantone si è ora assicurato nuovi alloggi.

Il Cantone dei Grigioni intende assumersi anche in futuro il compito del collocamento di richiedenti l'asilo al posto dei comuni, sgravando questi ultimi da considerevoli oneri di personale e finanziari. Con questo modo di procedere, il Governo riesce a mantenere un rapporto più equilibrato tra alloggi collettivi locati e alloggi collettivi propri.

Alloggio collettivo "Rheinkrone" a Cazis

Il Cantone dei Grigioni ha acquistato l'albergo/ristorante "Rheinkrone" a Cazis. Gli spazi del "Rheinkrone", in cui è possibile collocare da 60 a 80 persone, verranno progressivamente occupati nel corso del prossimo anno.

L'acquisto dell'immobile è soggetto all'approvazione a posteriori da parte del Gran Consiglio, a cui il Governo sottoporrà un relativo messaggio, e a referendum finanziario facoltativo. Le autorità del Comune di Cazis sono state informate in merito al progetto giovedì sera, 29 ottobre 2009.

Con l'acquisto del "Rheinkrone", il numero di posti in alloggi collettivi propri aumenta a circa 140, ciò che corrisponde a una quota di alloggi di proprietà pari a circa il 25% del fabbisogno totale.

"Landhaus" a Davos Laret quale riserva

Oltre ad acquistare l'immobile a Cazis, il Cantone ha acquisito in locazione quale riserva l'albergo/ristorante "Landhaus" a Davos Laret. Con questo alloggio si intende far fronte a variazioni straordinarie nel numero di assegnazioni di richiedenti l'asilo al Cantone, evitando il collocamento d'emergenza in strutture della protezione civile nei comuni. L'alloggio verrà utilizzato soltanto quando tutti gli altri alloggi collettivi saranno al completo a seguito di un forte afflusso di nuovi richiedenti l'asilo e solo finché la situazione rimarrà tale. Non è previsto un utilizzo contemporaneo e permanente degli immobili "Schiabach" a Davos e "Landhaus" a Davos Laret. Fuorché in situazioni straordinarie, nel Circolo di Davos non saranno perciò nemmeno in futuro collocati più di 100 – 120 richiedenti l'asilo per volta.

Alla scadenza del contratto di locazione dell'immobile "Schiabach" a Davos, si prevede di modificare la destinazione dell'alloggio "Landhaus", convertendolo in centro di transito permanente. In questo modo si potrebbe realizzare il trasferimento in periferia dell'alloggio per richiedenti l'asilo, come a più riprese chiesto da diverse cerchie della popolazione di Davos. La Confederazione versa ogni anno ai Cantoni un contributo per il finanziamento di tali riserve di collocamento strategiche. Fino a quando il Cantone non occuperà gli alloggi di riserva acquisiti in locazione, questi saranno a disposizione a breve termine per altre finalità dell'ente pubblico (p.es. WEF, polizia). Le autorità del Comune di Davos sono state informate in merito ai cambiamenti mercoledì sera, 28 ottobre 2009.

Persone di riferimento:

- Consigliera di Stato Barbara Janom Steiner, Direttrice del Dipartimento di giustizia, sicurezza e sanità, tel. 081 257 25 01

- Heinz Brand, capo dell'Ufficio per questioni di polizia e di diritto civile, tel. 081 257 25 21

Organo: Dipartimento di giustizia, sicurezza e sanità

Fonte: it Dipartimento di giustizia, sicurezza e sanità

30.10.2009
Il chantun acquista ulteriurs alloschis collectivs per requirentas e per requirents d'asil

Perquai ch'igl ha er quest onn anc adina bleras novas dumondas d'asil, prenda la regenza ulteriuras mesiras per collocar requirentas e requirents d'asil. Per quest intent acquista il chantun ina immobiglia a Riòlta sut, vischnanca da Cazas. Ultra da quai prenda il chantun en locaziun ina immobiglia a Tavau Laret. Quella serva per entant mo sco reserva e duai remplazzar a vista mesauna l'alloschi "Schiabach" en il center da Tavau.

Il dumber da novas dumondas d'asil è anc adina grond. Al chantun vegnan attribuidas annualmain 450 fin 500 persunas cun l'incumbensa da las collocar ed assister. En consequenza da la situaziun economica e da la reducziun da las pussaivladads d'occupaziun chattan ultra da quai damain requirentas e requirents d'asil la via en il martgà da lavur ed en l'independenza economica. Uschia crescha il basegn d'ulteriuras plazzas da collocaziun. Per collocar questas persunas ha il chantun procurà ussa per novs alloschis.

Il chantun Grischun ha l'intenziun da collocar er en l'avegnir sez las requirentas ed ils requirents d'asil e da betg surdar questa incumbensa a las vischnancas. Quai per distgargiar las vischnancas dad expensas persunalas e finanzialas considerablas. Cun quest proceder arriva la regenza dal rest da mantegnair ina relaziun pli equilibrada tranter ils alloschis collectivs prendids en locaziun ed ils agens alloschis collectivs.

Alloschi collectiv "Rheinkrone" a Cazas

Il chantun Grischun ha acquistà l'hotel/restaurant "Rheinkrone" a Cazas. En quest alloschi pon vegnir collocadas 60 fin 80 persunas. La "Rheinkrone" vegn retratga successivamain en il decurs da l'onn proxim.

La cumpra da l'immobiglia sto anc vegnir approvada dal cussegl grond ed è suttamessa al referendum da finanzas facultativ. La regenza vegn a preschentar al cussegl grond ina missiva correspundenta. Las autoritads da la vischnanca da Cazas èn vegnidas infurmadas per l'emprima giada davart il project la gievgia sera, ils 29 d'october 2009.

Tras l'acquist da la "Rheinkrone" s'augmenta la quota da plazzas en agens alloschis collectivs sin var 140 letgs; quai correspunda ad ina quota da circa 25% dal basegn total d'alloschis collectivs.

Il "Landhaus" a Tavau Laret sco reserva

Ultra da l'acquist a Cazas ha il chantun prendì en locaziun sco reserva l'hotel/restaurant "Landhaus" a Tavau Laret. Qua tras duain vegnir dumagnadas variaziuns extraordinarias dal dumber da requirentas e da requirents d'asil che vegnan attribuids al chantun. Quai per evitar collocaziuns d'urgenza en implants da protecziun civila en las vischnancas. L'alloschi vegn occupà pir e mo uschè ditg, sco quai che tut ils ulteriurs alloschis collectivs en il chantun èn occupads cumplettamain pervia d'in eventual grond augment da novas dumondas d'asil. I n'è betg previs d'utilisar a lunga vista a medem temp il "Schiabach" a Tavau ed il "Landhaus" a Tavau Laret. Sch'i n'èn betg avant maun situaziuns extraordinarias, na duain perquai er en l'avegnir betg vegnir collocadas en la vischnanca da Tavau dapli che 100 fin 120 persunas dal sectur d'asil.

Suenter la fin da la relaziun da locaziun dal "Schiabach" a Tavau èsi previs da duvrar il "Landhaus" sco center transitoric permanent. Uschia pudess vegnir realisà il giavisch da differents circuls da la populaziun da Tavau, numnadamain da transferir l'alloschi d'asil en la periferia. Per finanziar ina tala reserva strategica da collocaziun paja la confederaziun als chantuns ina summa annuala. Uscheditg ch'il chantun n'occupa betg l'alloschi da reserva prendì en locaziun, metta el a disposiziun quel er per auters intents dal maun public a curta vista (p.ex. WEF, polizia). Las autoritads da la vischnanca da Tavau èn vegnidas infurmadas per l'emprima giada davart las midadas la mesemna sera, ils 28 d'october 2009.

Infurmaziuns:

- cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

- Heinz Brand, schef da l'uffizi da fatgs da polizia e da dretg civil, tel. 081 257 25 21

Gremi: departament da giustia, segirezza e sanadad

Funtauna: rg departament da giustia, segirezza e sanadad

30.10.2009